ರಕ್ತಬೀಜ

ರಕ್ತಬೀಜ ಹಿಂದೂ ಧರ್ಮದ ಅಸುರ. ಪುರಾಣಗಳ ಪ್ರಕಾರ, ಈತ ಶುಂಭ- ನಿಶುಂಭರ ಜೊತೆಗೂಡಿ ದುರ್ಗೆಯ ಎರಡು ರೂಪಗಳಾದ ಕಾಳಿ ಮತ್ತು ಚಂಡಿ ದೇವತೆಗಳ ವಿರುದ್ಧ ಹೋರಾಡಿದನು. ರಕ್ತಬೀಜನು ಶಿವನಿಂದ ವರವನ್ನು ಪಡೆದುಕೊಂಡಿದ್ದನು. ಅದು ಅವನ ರಕ್ತದ ಹನಿ ನೆಲದ ಮೇಲೆ ಬಿದ್ದಾಗ, ಅವನಷ್ಟೇ ಶಕ್ತಿ, ರೂಪ ಮತ್ತು ಆಯುಧಗಳಿಗೆ ಸಮನಾದ ವಿವಿಧ ರಕ್ತಬೀಜರು ಆ ಸ್ಥಳದಿಂದ ಹೊರಹೊಮ್ಮುವಂತಹ ವರ.

 ದಂತಕಥೆ 

 ಮೂಲ 
ಪುರಾಣಗಳ ಪ್ರಕಾರ, ರಕ್ತಬೀಜ ತನ್ನ ಹಿಂದಿನ ಜನ್ಮದಲ್ಲಿ, ಅಸುರರ ರಾಜನಾದ ದನುವಿನ ಮಗ ರಂಭಾ. ಮಕ್ಕಳಿಲ್ಲದ ಕಾರಣ, ರಂಭಾ ಮತ್ತು ಅವನ ಸಹೋದರ ಕರಂಭ ಸಂತಾನಕ್ಕಾಗಿ ತಪಸ್ಸು ಮಾಡಿದರು. ಬೆಂಕಿಯ ಮಧ್ಯದಲ್ಲಿ ರಂಭಾ ಮತ್ತು ನೀರಿನ ಮಧ್ಯದಲ್ಲಿ ಕರಂಭನು ಕುಳಿತು, ಇಬ್ಬರು ಸಹೋದರರು ತಪಸ್ಸನ್ನು ಮಾಡಿದರು. ಗಾಬರಿಗೊಂಡ ಇಂದ್ರನು ಮಕರ ರೂಪವನ್ನು ಧರಿಸಿ ಕರಂಭನನ್ನು ಆಳಕ್ಕೆ ಎಳೆದು ಮುಳುಗಿಸಿದನು. ಕೋಪಗೊಂಡ ರಂಭಾ ತನ್ನ ತಲೆಯನ್ನು ಬೆಂಕಿಗೆ ಅರ್ಪಿಸಲು ನಿರ್ಧರಿಸಿದನು. ಆಗ ಅಗ್ನಿದೇವನು ಅವನ ಮುಂದೆ ಕಾಣಿಸಿಕೊಂಡು ಆತ್ಮಹತ್ಯೆ ಮಾಡುವುದನ್ನು ನಿಲ್ಲಿಸುವಂತೆ ಅವನನ್ನು ಒತ್ತಾಯಿಸಿ, ಅದು ದೊಡ್ಡ ಪಾಪವೆಂದು ಖಂಡಿಸಿದನು. ಅವನು ರಂಭಾಗೆ ತನ್ನ ಇಷ್ಟದ ವರವನ್ನು ನೀಡಿದನು. ರಂಭನು ಅಗ್ನಿಯಂತೆ ಪ್ರಜ್ವಲಿಸುವ, ಮೂರು ಲೋಕಗಳನ್ನು ಜಯಿಸುವ ಮತ್ತು ದೇವತೆಗಳು ಮತ್ತು ಅಸುರರಿಂದಲೂ ಅಜೇಯನಾಗುವ ಮಗನನ್ನು ಹೊಂದಲು ಬಯಸಿದನು. ತನ್ನ ಆಸೆ ಈಡೇರಿದ ನಂತರ ಅವನು ಮಲಯಾಕ್ಷನನ್ನು ಭೇಟಿ ಮಾಡಲು ಮುಂದಾದನು. ಮಲಯಾಕ್ಷನು ತನ್ನೊಂದಿಗೆ ಹಲವಾರು ಮೃಗಗಳನ್ನು ಹೊಂದಿದ್ದನು, ಅದರಲ್ಲಿ ಮಹಿಷಿ ಎಂಬ ಸುಂದರವಾದ ಎಮ್ಮೆ ರಂಭನ ಕಣ್ಣಿಗೆ ಬಿದ್ದಿತು. ಅವರ ನಡುವೆ ಲೈಂಗಿಕ ಸಂಭೋಗ ನಡೆಯಿತು ಮತ್ತು ಮಹಿಷಿ ಗರ್ಭಿಣಿಯಾದಳು. ಯಕ್ಷಮಂಡಲದಲ್ಲಿ ಒಂದು ಎತ್ತು ಅವಳನ್ನು ಅಪೇಕ್ಷಿಸಿ ರಂಭನನ್ನು ತನ್ನ ಕೊಂಬುಗಳಿಂದ ಶೂಲಕ್ಕೇರಿಸಿತು. ದುಃಖಿತಳಾದ ಮಹಿಷಿಯು ತನ್ನ ಗಂಡನ ಅಂತ್ಯಕ್ರಿಯೆಯ ಚಿತೆಗೆ ಹಾರಿದಳು.

 ಕದನ 
ದೇವಿ ಮಹಾತ್ಮೆಯ ಎಂಟನೇ ಅಧ್ಯಾಯವು ದುರ್ಗೆಯ ರಕ್ತಬೀಜನೊಂದಿಗಿನ ಯುದ್ಧವನ್ನು ವಿವರಿಸುತ್ತದೆ. ಧೂಮ್ರಲೋಚನ, ಚಂಡ ಮತ್ತು ಮುಂಡನ ಮರಣದ ನಂತರ, ಶುಂಭನು ರಕ್ತಬೀಜನನ್ನು ಯುದ್ಧಕ್ಕೆ ಕಳುಹಿಸಿದನು. ರಕ್ತಬೀಜ ಗಾಯಗೊಂಡನು, ಆದರೆ ನೆಲದ ಮೇಲೆ ಬೀಳುವ ಅವನ ರಕ್ತದ ಹನಿಗಳು ಅಸಂಖ್ಯಾತ ರಕ್ತಬೀಜರನ್ನು ಸೃಷ್ಟಿಸಿದವು. ಆದ್ದರಿಂದ ದುರ್ಗೆ ಮತ್ತು ಮಾತೃಕೆಯರು ಅವರನ್ನು ಸೋಲಿಸಲು ಹೋರಾಟ ಮಾಡಿದರು.

ಕೊನೆಗೆ, ಅಸುರನಿಂದ ಹರಿಯುವ ರಕ್ತದ ಪ್ರತಿ ಹನಿಯನ್ನು ಕಾಳಿ ಸೇವಿಸಿದಾಗ,  ದುರ್ಗೆ ಅವಳ ಕೊಡಲಿಯಿಂದ ರಕ್ತಬೀಜನ ಶಿರಚ್ಛೇದ ಮಾಡಿದಳು.

ಜನಪ್ರಿಯ ಜಾನಪದದ ಪ್ರಕಾರ, ರಕ್ತಬೀಜ ಮತ್ತು ಅವನ ಸಂಪೂರ್ಣ ಸೈನ್ಯವನ್ನು ಕೊಂದ ನಂತರ, ಕಾಳಿ ದೇವಿಯು ಕೋಪದಿಂದ ಎಲ್ಲಾ ಜೀವಿಗಳನ್ನು ಕೊಲ್ಲಲು ಮುಂದಾಗುತ್ತಾಳೆ, ಆದರೆ ಶಿವನು ಸಮಯೋಚಿತವಾಗಿ ಮಧ್ಯಪ್ರವೇಶಿಸುತ್ತಾನೆ. ಶಿವನ ದೇಹವನ್ನು ಹೊಡೆದು, ಕಾಳಿ ನಡುಗಿದಳು, ಮುಜುಗರಕ್ಕೊಳಗಾದಳು ಮತ್ತು ತನ್ನ ನಾಲಿಗೆಯನ್ನು ಹೊರತೆಗೆದಳು. ಈ ಕೃತ್ಯವನ್ನು ಅನೇಕ ಹಿಂದೂ ವರ್ಣಚಿತ್ರಗಳು ಮತ್ತು ಭಾವಚಿತ್ರಗಳಲ್ಲಿ ಚಿತ್ರಿಸಲಾಗಿದೆ.

 ಸಹ ನೋಡಿ 

 ಶುಂಭ ಮತ್ತು ನಿಶುಂಭ
 ಮಹಿಷಾಸುರ

 ಉಲ್ಲೇಖಗಳು 

 ಬಾಹ್ಯ ಕೊಂಡಿಗಳು 

 ರಕ್ತಬೀಜ ಯುದ್ಧದ ವಿವರಣೆಯಲ್ಲಿ
 ರಕ್ತಬೀಜನನ್ನು ಕೊಂದ ಮೇಲೆ

ವರ್ಗ:Articles having different image on Wikidata and Wikipedia
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ವರ್ಗ:ಹಿಂದೂ ಪುರಾಣ